‘জয় বাংলা, জয় বঙ্গবন্ধু’ স্লোগান বুকে নিয়ে মহাকাশের পথে যাত্রা শুরু করার কথা ছিল দেশের প্রথম কৃত্রিম উপগ্রহ বঙ্গবন্ধু স্যাটেলাইট-১ এর। শেষ মুহূর্তে এসে সেই যাত্রা স্থগিত হয়ে গেছে। গত রাত বাংলাদেশ সময় ৪টা ২৪ মিনিটে স্পেসএক্সের টুইটে জানানো হয়, রকেটটি ওড়ার পূর্ব মুহূর্তে স্ট্যান্ডার্ড গ্রাউন্ড সিস্টেম স্বয়ংক্রিয়ভাবে উৎক্ষেপণ স্থগিতের বার্তা দেয়। তবে রকেট এবং স্যাটেলাইট পূর্ণ সচল অবস্থায় রয়েছে। তবে এই উৎক্ষেপণ নিয়ে চিন্তিত হওয়ার কিছু নেই বলে জানিয়েছেন প্রধানমন্ত্রীর তথ্য ও যোগাযোগ প্রযুক্তি বিষয়ক উপদেষ্টা সজীব ওয়াজেদ জয়।